kardosdrur/scandi-wiki huggingface dataset:
Ludwig Müller

Johann Heinrich Ludwig Müller (født 23. juni 1883 i Gütersloh, død 31. juli 1945 i Berlin, formodentlig selvmord) var under nationalsocialismen rigsbiskop, Reichsbischof, i Deutsche Evangelische Kirche og en af de førende skikkelser i Deutsche Christen der propaganderede for en syntese mellem kristendommen og nationalsocialismen.

Hans bekendtskab med Hitler sikrede ham valget som rigsbiskop som han blev indviet til september 1933. Hans embedsførelse blev hurtigt omstridt og medvirkede til dannelsen af den kirkelige oppositionsbevægelse. Müller mistede efterhånden partiets støtte og 1935 også reele beføjelser ved udnævnelsen af en rigskirkeminister, Hanns Kerrl.

Se også 
 Bekendelseskirken, den kirkelige oppostionsbevægelse der efter krigen dannede grundlaget for Evangelische Kirche in Deutschland

Litteratur 
 Jens Holger Schjørring: Kristendom og socialt engagement : V. Ammundsen og hans samtid, Berlingske Forlag, 1980 –

Eksterne henvisninger 
 
 

Note

Præster fra Tyskland
Personer fra Nordrhein-Westfalen
Deutsche Christen
Stabæk Håndball

Stabæk Håndball er en norsk håndboldklub. Klubben ligger i Bærum og har 280 aktive medlemmer. Klubbens hjemmebane er Nadderudhallen. Stabæk Håndball har et dameelitehold.

Stabæk Håndball har en juniorafdeling med adskillige juniorlandsholdsspillere i truppen.

Eksterne henvisninger  
 Stabæk Håndballs hjemmeside 

Håndboldklubber fra Norge
Etableret i 1912
Bærum
Y375 Botved

Y375 var den ene af to, stort set identiske, enheder i Botved-klassen i Søværnet i Danmark.

Y375 blev brugt til stationstjeneste ved Flådestation Frederikshavn og sank den 27. maj 1995 efter en voldsom brand om bord.

Referencer 

Krigsskibe fra Danmark
Tonje Kjærgaard

Tonje Kjærgaard (født 11. juni 1975 i Silkeborg) er en tidligere dansk håndboldspiller, som deltog i OL i 1996 i Atlanta og 2000 i Sydney
 
Kjærgaard blev olympisk mester i håndbold under OL i 1996 i Atlanta. Hun var med på det danske landshold, som vandt håndboldturneringen foran Sydkorea og Ungarn.

Fire år senere, under OL i 2000 i Sydney vandt hun sin anden olympiske guldmedalje i, da Danmark besejrede Ungarn med 31- 27 i finalen.

Derudover blev hun verdensmester, da Danmark vandt VM i 1997 i Tyskland

Hun arbejder i dag på Ikast-Brande Gymnasium og underviser i Biologi. Ydermere har hun fået en pizza opkaldt efter sig hos et lokalt pizzeria.

OL-medaljer 
 1996: 
 2000:

Noter 

Håndboldspillere fra Danmark
Personer fra Silkeborg
Olympiske mestre fra Danmark
Medaljevindere fra Danmark ved sommer-OL 1996
Medaljevindere fra Danmark ved sommer-OL 2000
Håndboldspillere ved sommer-OL 1996
Håndboldspillere ved sommer-OL 2000
Schwalm

Schwalm er en flod i Hessen i Tyskland. Den er en af Eders sidefloder fra højre. Floden er 97 km lang. Den har sit udspring nord for Vogelsberg og løber nordover gennem Alsfeld, Schwalmstadt og Borken. Schwalm munder ud i Eder nær Wabern, øst for Fritzlar.

Floder i Hessen
Stig Frode Henriksen

Stig Frode Henriksen er en norsk skuespiller, manuskriptforfatter og filmproducent. Han har i den sidste tid samarbejdet med filminstruktøren og manuskriptforfatteren Tommy Wirkola.

Filmografi

Skuespiller 
 Børning 2 (2016) - Petter'n
 Død snø 2 (2014) - Glenn Kenneth
 Kill Buljo 2 (2013) - Jompa Tormann
 Hansel and Gretel: Witch Hunters (2013) - Mute Tracker
 Hellfjord (2012) - Kobba
 Tomme Tønner 2 (2011) – Tynn-Svein
 Kurt Josef Wagle og legenden om fjordheksa (2010) – Kurt Josef Wagle
 The Essence of Killing (2010)
 Tomme Tønner (2010) – Tynn-Svein
 Død sne (2009) – Roy
 Lange Flate Ballær 2 (2008)
 Kill Buljo: The Movie (2007) – Jompa Tormann
 Kill Buljo: The Beginning (2004 – 2007) – Flere roller

Forfatter 
 Kill Buljo 2 (2013)
 Kurt Josef Wagle og legenden om fjordheksa (2010)
 Død snø (2009)
 Kill Buljo: The Movie (2007)

Producer 
 Kill Buljo 2 (2013)
 Kill Buljo: The Movie (2007)

Eksterne henvisninger 
 

Filmskuespillere fra Norge
Filminstruktører fra Norge
Manuskriptforfattere fra Norge
Norsksprogede forfattere fra Norge
Filmproducere fra Norge
Kurt Josef Wagle og legenden om fjordheksa

Kurt Josef Wagle og legenden om fjordheksa er en mokumentar, som handler om Kurt Josef Wagle (Stig Frode Henriksen), som går ud i skoven for at finde sin forsvundne søn Tordenskjold.

Filmen havde premiere 5. marts og er en mockumentary og en gyserkomedie.
Instruktøren er Tommy Wirkola, manden som står bag både Død sne og Kill Buljo.

Rolleliste 
Kurt Josef Wagle: Stig Frode Henriksen
Rock Fjellstad: Jørn Tore Nilsen 
Tordenskjold Wagle: Martin Hykkerud
Lillian Mulder: Cecilie Mosli
Gregor Hykkerud: Kristoffer Joner
Burt Erik Johansen: Jeppe Beck Laursen
Toill Kåre: Bjørn Sundquist
Fjordheksa: Julia Schacht
Troy: Martin Hovden

Eksterne henvisninger 

Komediefilm fra Norge
Gyserfilm fra Norge
Norske film fra 2010
Norsksprogede film
Jeppe Beck Laursen

Jeppe Beck Laursen er en norsk skuespiller og stuntmand. Han er mest kendt for sine mange reklamefilm, bl.a. for KiMs, Natteravnene og IKEA.

Filmografi 
 Kill Buljo 2 (2013)
 Hansel and Gretel: Witch Hunters (2013)
 Hotel Cæsar (2013)
 Labyrint (tv-serie, 2012)
 Tomme Tønner 2 (2011)
 Brødrene Dal og Vikingsverdets Forbannelse (2010)
 Kurt Josef Wagle og legenden om fjordheksa (2010)
 Tomme Tønner (2010)
 En helt vanlig dag på jobben (2010)
 Snarveien (2009)
 Død sne (2009)
 Hvaler (2008)
 Rovdyr (2008)
 Varg Veum – Tornerose (2008)
 Kalde føtter (2006)
 Ungkarsnissen (2004)

Eksterne henvisninger 
 kjendis.no 
 Snarveien – Filmweb
 

Skuespillere fra Norge
Per Marquard Otzen

Per Marquard Otzen (født 6. februar 1944 på Frederiksberg) er en dansk tegner.

Karriere
Per Marquard Otzen var først ansat på Dagbladet Information fra 1967 til 1969 og igen fra 1974 til 2004, og derefter ved Ekstra Bladet og Danmarks Radio fra 1969 – 1973. Siden 2005 har han været tilknyttet Dagbladet Politiken. 

Har udgivet: Danmark 1970-1980, tillæg til Information (1980); Aurora Karamzin (1982); Nittenfirefirs (1983); Headlines (1991); Dagens Tegning (2009).

Hæder
Marquard Otzen har modtaget Kaj Svarres legat i 1979, William H. Michaelsens legat i 1980, Alfred Schmidts Legat i 1988, Carlsbergs Mindelegat for brygger J C Jacobsen i 1990, Eckersberg Medaillen i 2007 og Hans Bendix Prisen i 2008. Han blev Æresmedlem af Danske Bladtegnere 2013 og i 2014 modtag han Statens Kunstfonds Hædersydelse.

Privat
Per Marquard Otzen er søn af direktør Leif Marquard Otzen og tandlæge Harriet Stahl Otzen, født Pedersen. Gift med kunstnerisk leder, teaterhistoriker, mag.art i teatervidenskab Alette Scavenius.

Udstillinger

Separatudstillinger
1979 Tiårets Tegninger, Vester-Vov-Vov
1980 Kobberstiksamlingen, Statens Museum for Kunst
1981 Aurora Karamzin, Information
1982 Postmesteren i Roskilde, Galleri 33, Roskilde
1983 Nittenfirefirs, Gl. Holtegaard
1984 Nordjyllands Kunstmuseum
1986 Soltura de la Linea, Havana, Cuba
1991 Headlines, Sct. Annæ Passage
1993-94 Tegninger til Tiden, Sammenslutningen af Danske Kunstforeninger 
1994 Headlines, The New York Foreign Press Center
1997 Deadlines, Ritzaus Bureau
2005 Det Kgl. Bibliotek, Museet for dansk bladtegning
2006 Politiken
2013 Dagens Tegning, Det Kgl. Bibliotek, Museet for Dansk Bladtegning

Repræsenteret
Kobberstiksamlingen
Sammlung Cartoons und Karikaturen, Basel
Museo de San Antonio, Cuba 
Muzeum Karykatury, Warszawa
Det Kgl. Bibliotek, Museet for Dansk Bladtegning

Kilder 

 Kraks Blå Bog

Journalister ved Dagbladet Information
Tegnere fra Danmark
Personer fra Frederiksberg
Ansatte i DR
Modtagere af Eckersberg Medaillen
Personer i Kraks Blå Bog
Journalister ved Politiken
Danskere i 1900-tallet
Danskere i 2000-tallet
Kunstnere på finansloven
En helt vanlig dag på jobben

En helt vanlig dag på jobben er en norsk film som tager udgangspunkt i Håvard Melnæs’ bog med samme navn, hvor han skildrer sine egne oplevelser som reporter i ugebladet Se og Hør. Historien fortæller om en ung journalist som begynder i Se og Hør i 1996, og som gradvis kaster alle hæmninger for at nå til tops i landets største ugeblad.

Filmen havde premiere 12. marts 2010. Den havde et budget på 17,5 millioner NOK. Filmen havde dårlige besøgstal i åbningsweekenden. Kun 8500 købte billet.

Rolleliste

Kilder

Eksterne henvisninger 
 
 VG.no:En helt uvanlig film  – filmanmeldelse på VG.no

Norske film fra 2010
Film baseret på bøger
Dramafilm fra Norge
Komediefilm fra Norge
Norsksprogede film
Rikke Schmidt

Rikke Petersen-Schmidt (født 14. januar 1975 i Aarhus) er en tidligere dansk dansk håndboldspiller, der blandt andet har vundet OL-guld i både 2000 og 2004. 

Hun har uddannet sig til fysioterapeut, mens hun spillede håndbold.

Noter 

Håndboldspillere fra Danmark
Olympiske mestre fra Danmark
Personer fra Aarhus
Håndboldspillere ved sommer-OL 2000
Håndboldspillere ved sommer-OL 2004
Medaljevindere fra Danmark ved sommer-OL 2000
Medaljevindere fra Danmark ved sommer-OL 2004
Oscaruddelingen 2006

Oscaruddelingen 2006, den 78. oscaruddeling, for at ære nogle af de bedste film i film året 2005, fandt sted d. 5. marts 2006 i Kodak Theatre i Hollywood, Californien. Showets vært var The Daily Show-værten Jon Stewart. Showet blev flyttet fra dens oprindelige afholdelsesdato i starten af februar på grund af Vinter-OL 2006 i Torino, Italien.

De nominerede blev annonceret den 31. januar 2005 af Academy-formanden Sid Ganis og skuespilleren Mira Sorvino i Samuel Goldwyn Theater i akademiets hovedkvarter i Beverly Hills.

Vindere og nominerede 

Vindere står øverst, er skrevet i fed.

Æres-Oscar 
 Robert Altman

Referencer 

2006
Kultur i 2006
Amouskositte

Amouskositte, eller Amo-sgiasite ("Det frygtelige vand"), af Great Tellico var søn af Moytoy af Tellico, cherokeserstammens første overhøvding. Amouskositte forsøgte fra 1741 at efterfølge sin far, som cherokesernes kejser, en titel hans far havde fået af englænderen Alexander Cuming.  Imidlertid var der ikke mange, som anerkendte ham som overhøvding. Dels var "overhøvdingembedet" helt nyt, og der var ikke arveligt høvdingedømme blandt cherokeserne. Dels var stammens system matrilineart, og en far blev slet ikke anset som værende i familie med sine egne børn og endelig gjorde Amouskositte sig ikke selvstændigt bemærket på nogen måde, som kunne øve indtryk på stammen. 

I praksis fungerede Kanagatucko eller Old Hop, som de hvide kaldte ham, som overhøvding og i 1753 var Amouskosittes periode helt overstået og Old Hop blev formelt valgt som overhøvding. Great Tellico blev derfor afløst som "stammehovedstad" af Old Hops by, Chota.

Se også 
 Cherokeestammens overhøvdinge

Cherokeestammen
Personer i 1700-tallet
James Cameron's Avatar: The Game

James Cameron's Avatar: The Game er et computerspil udgivet i 2009 og baseret på filmen af samme navn

Anmeldeser (0-100) 
 PS3: 60,45
 DS: 58,00
 PSP: 39,00
 Xbox 360: 64,04
 Wii: 57,42
 PC: 54,44

Solgte spil 
Spillet har solgt meget dårligt hvis man ser på antallet af solgte spil
Filmen kom aldrig på top-50 listen over mest solgte spil
 PS3: 199.000 
 DS: 83.000 
 PSP: 35.000 
 Xbox 360: 212.000 
 Wii: 140.000

ved E3 sommeren sidste år udtalte james cameron  hvilket så ud til ikke at blive rigtigt.
til sammenligning solgte New Super Mario Bros. 8 millioner på den samme tid.

Kilder

Eksterne henvisninger 
 
Wii-spil
PlayStation 3-spil
Xbox 360-spil
Computerspil fra 2009
Nintendo DS-spil
PlayStation Portable-spil
Computerspil baseret på film
Stående Kalkun

Stående Kalkun (engelsk: Standing Turkey; fødsels- og dødsår ukendt) også kendt som Kanakatuko var cherokeserstammens fjerde officielle overhøvding. Han afløste sin onkel, Old Hop efter dennes død i 1760. Cherokeserne anvendte på det tidspunkt et matrilineart system, hvor et barns nærmeste mandlige slægtning, var moderens bror, mens en far slet ikke blev anset for at være beslægtet med sine egne børn.

Stående Kalkun var som sin onkel pro-fransk, og dette forhold betød, at han førte stammen i krig mod de engelske kolonister i South Carolina og Virginia efter at disse havde dræbt en række høvdinge, som blev holdt som gidsler i Fort Prince George i South Carolina. Hans periode som overhøvding blev imidlertid kort, da han allerede i 1761 blev afsat til fordel for sin fætter, Attacullaculla, der i modsætning til Stående Kalkun, var engelskvenlig.
Efter at være blevet afsat var Stående Kalkun én af de tre cherokeserledere, som fulgte med kartografen Henry Timberlake til England i 1762 og han vendte tilbage til Amerika i 1763. De to øvrige var Ostenaco og Pidegon.
I 1782 var han leder af en gruppe cherokesere, som sluttede sig til repræsentanter for Lenape, Shawnee og Chickasaw stammerne under en diplomatisk mission til det spanske fort ved Saint Louis, Missouri. På dette tidspunkt var stammerne i krig med amerikanske nybyggere i Ohio dalen, og ville gerne skaffe sig våben og anden assistance fra spanierne, der også var USA’s fjende. Besøget endte med at den gruppe cherokesere, som Stående Kalkun var anfører for søgte om, og fik tilladelse til at slå sig ned i Spansk Louisiana i området omkring White River, Indiana.

Se også 
 Cherokeestammens overhøvdinge

Cherokeestammen
Personer i 1700-tallet
Adolf 2. af Holsten

Adolf 2. af Holsten (født 1128; død 6. juli 1164 i nærheden af Demmin) var greve af Schauenburg og Holsten. Han tilhørte Huset Schauenburg og var søn af grev Adolf 1. af Holsten.

Livsforløb 
Adolf 2. var søn af grev Adolf 1. af Holsten. Han efterfulgte sin far som greve af Schauenburg, Holsten og Stormarn i 1130, dog i begyndelsen under sin mors formynderskab.

Efter kejser Lothar 3.s død i 1137 forlenede den nye konge, Konrad 3., i 1138 Albrecht af Brandenburg med Hertugdømmet Sachsen. Derved mistede Adolf 2., der var vasal under den tidligere hertug, Henrik den Stolte, grevskaberne Holsten og Stormarn, som Albrecht Bjørn overlod til Heinrich von Badewide. Adolf genvandt først disse grevskaber i 1142, da kong Konrad havde givet hertugdømmet Sachsen til Henrik Løve, Henrik den Stoltes søn, hvorefter Henrik Løve gav de to grevskaber og det vendiske område Wagrien som len til Adolf II. Heinrich af Badewide fik som erstatning det nyoprettede grevskab Ratzeburg i Polabien.

I tiden derefter var Adolf ivrig efter at fremme kristenmissionen i sit landområde, og her blev han støttet af missionæren Vicelin. Ydermere bosatte Adolf nybyggere fra andre dele af sit land samt fra Westfalen og Nederlandene i de slaviske områder, især Wagrien.

I 1143/44 grundlagde han Lübeck, hvor han lod sin første beskyttede borg (en jord- og palissadekonstruktion) opføre. Borgen måtte han afstå til sin lensherre, Henrik Løve, i 1158, efter at have gjort ham utilfreds ved sin indblanding i danske tronstridigheder, dvs. borgerkrigen under Svend, Knud og Valdemar, kulminerende i slaget på Grathe Hede. 

I 1159 ledsagede han kejseren, Friedrich Barbarossa til Italien, og i 1164 deltog han i Henrik Løves felttog mod obotritterne. Her var det, at han faldt i et slag nær ved Demmin. Han blev begravet i Minden.

Ægteskab og efterkommer 
Adolf 2. blev gift med Mathilda af Käfernburg, der var en datter af grev Sizzo 3. af Käfernburg. De fik kun én søn, den senere Adolf 3. af Holsten, der efterfulgte sin far som greve af Holsten og Wagrien.

Eksterne henvisninger 
 genealogie-mittelalter: Adolf 2. af Holsten-Wagrien 

Danmark i 1100-tallet
Grever af Holsten
Tyskere fra middelalderen
Huset Schauenburg
Old Hop

Old Hop (ca. 1690 – 1760), Kanagatucko eller Connecorte var cherokeserstammens tredje officielle overhøvding. De engelske kolonister kaldte ham Big Hop og senere Old Hop fordi han var halt. 

Old Hop var muligvis søn af Amatoya Moytoy af Chota og dermed bror til stammens første overhøvding, Moytoy, men dette er ikke helt sikkert, da kilderne har en tendens til at sammenblande stammens første høvdinge, og tro, at de alle var i familie med hinanden. En enkelt kilde mener at han var bror til høvdingene Old Tassel og Doublehead, men det er næppe sandsynligt, da han i givet fald skulle være omkring 30 år ældre end sine brødre. Old Tassel og Doublehead var sønner af Moytoys datter, Nancy Moytoy og Old Hop har snarere været deres onkel på mødrene side. Når Old Tassel senere blev overhøvding, giver det god mening, idet cherokeserstammen havde et matrilineart system, hvor et barns nærmeste mandlige slægtning var hans mors bror.

Han afløste under alle omstændigheder Moytoys søn Amouskositte i 1753, men havde allerede fungeret som overhøvding i praksis i en årrække, da kun en lille del af stammens medlemmer anerkendte Amouskositte som overhøvding. 

Old Hop var formodentlig den første, som faktisk forenede alle stammens grupper under sit styre. Hans to forgængere havde mere været overhøvdinge af navn end af gavn, og havde været det på Englands præmisser mere end på stammens. Han var franskvenlig og lagde i stor udstrækning afstand mellem stammen og de engelske kolonister, hvilket førte til flere slag.

Old Hop døde muligvis under cherokesernes belejring af det engelske Fort Loudon i Tennessee. Han blev afløst af sin nevø, Standing Turkey eller Cunne Shote og han var ligeledes onkel til Standing Turkeys afløser Attacullaculla, der blev en af stammens mest kendte fredshøvdinge.

Old Hops regeringstid var præget af overhøvdingens evne til at samle stridende fraktioner i stammen og skabe enighed mellem disse. Han traf sjældent beslutninger selv, men traf dem normalt altid i samråd med stammerådet og han sørgede altid for at være velunderrettet inden han tog en beslutning.

Noter

Se også 
 Cherokeestammens overhøvdinge

Cherokeestammen

en:Kanagatucko
Arbejdstøj

Arbejdstøj er en type tøj, der bruges på arbejde. Det skal opfylde krav til arbejdssikkerhed og bevægelser. Karakteristisk beklædning har bagere, kokke og skorstensfejere. Uniformer er også arbejdstøj.

Der er flere slangudtryk for beklædning, der knytter sig til lokaliteter. Arbejdstøjet for kvinder nord for København hedder en Gentofte-egnsdragt og termokedeldragter hedder også blandt  erhvervsfiskere: Harboøre-habit,  (Hanstholm-habit og Nexø-smoking).

Blandt producenterne er: Fristads Kansas, VF Imagewear, Raymond Limited, Carhartt, Klopman, HaVeP, ARAMARK.

Brands:
Kansas
Mascot
Snickers
Skridt (gangart)

Skridt er en firtaktet gangart,hvor hesten går. Skridt er den eneste gangart, som ikke er elastisk, fordi benene støtter underlaget længere, end de svæver. Der findes også løbende skridt.

Eksterne links 
 Gangarter på Den Store Danske

Hestesport

en:Horse gait#Walk
Slaget ved Mölln

Under Slaget ved Mölln i januar 1225 led den danske statholder, Albert af Orlamünde, nederlag til en nordtysk koalition.

Optakt

Valdemar den Store i Nordtyskland 
Efter at kejser Friedrich Barbarossa havde afsat Henrik Løve som hertug af Sachsen, voksede den danske indflydelse i Nordtyskland. I 1201 erobrede Valdemar Nordalbingien, fordrev grev Adolf 3. af Holsten og overdrog i stedet lenene til sin søstersøn, Albert af Orlamünde, der blev greve af Holsten, Stormarn, Wagrien og Ratzeburg. Kong Otto 4. forsøgte at generobre Holsten, men led nederlag, og oven i købet erobrede Albert Stade.

Valdemar i fangenskab 
I 1223 blev Valdemar og hans søn og tronfølger taget til fange af grev Henrik 1. af Schwerin under en jagt på Lyø. I stedet blev Albert af Orlamünde valgt til statholder af den danske adel.

Forhandlinger 
Der blev indledt forhandlinger om frigivelse af Valdemar, og de blev afsluttet med Overenskomsten ved Dannenberg: Henrik af Schwerin skulle modtage 40.000 pund sølv af den danske konge og desuden 12.000 pund sølv fra den tyske kejser samt stadfæstelse af sit herredømme over Boizenburg og Schwerin. Grev Albert skulle derefter tage sine grevskaber i len af den tyske kejser og blev altså løst fra sit lensbånd til Valdemar.

De utilfredses oprør 
Nogle af de nordtyske fyrster var utilfredse med forhandlingsresultatet. Fra den ene side rykkede ærkebiskop Gebhard 2. af Bremens tropper sammen med Adolf 4. af Holsten, der var søn af den fordrevne greve af Holsten, frem mod Alberts stilling. Fra den anden side kom Henrik af Schwerins og Heinrich Bowin 2.s hærstyrke. Efter indtagelse af Itzehoe opgave mange af de holstenske stormænd støtten til Valdemar og Albert, og gik i stedet over på Adolf 4.s side.

Slaget 
Den 11. januar 1225 mødtes Albert med mange stormænd i Segeberg og drog sammen med sin fætter, Otto 1. af Braunschweig frem mod Henrik af Schwerin. Datoen kendes ikke, men det har sandsynligvis været i den anden halvdel af januar, at de to hærstyrket mødtes ved Mölln, sydvest for Ratzeburg. Slaget blev ført med betydelig hårdhed fra begge sider, kostede meget blod og varede helt til mørkningen. Henrik af Schwerin sejrede, og Albert kom i fangenskab, mens Otto af Braunschweig nåede at flygte. Den 17. november 1225 blev der sluttet fred, hvorved Albert mistede sine grevskaber til Adolf 4, mens han selv måtte forblive i fangenskab frem til 1227.

Følger 
Efter nederlaget gik det danske styre i Nordtyskland mod almindelig opløsning: Lübeck, der havde anerkendt den danske konge som overherre, gav sig atter ind under den tyske kejser. Forhandlingerne om frigivelse af den danske konge, Valdemar Sejr, fra sit fangenskab, blev genoptaget. Løsesummen blev på 45.000 mark sølv samt dronning Berengarias guld (undtaget kronen) samt klædninger til 100 riddere og rideheste. Den danske konge måtte afstå alt land mellem Ejderen og Elben, borgen Rendsborg samt de slaviske områder fraset Rügen og Femern.

Senere, i 1227, forsøgte kongen at genvinde det tabte, men efter nederlaget i Slaget ved Bornhöved 1227 måtte han opgive. 

Mølln, Slaget ved
Danmark i 1200-tallet
Tysklands historie
Knudmose Huse

Knudmose Huse i Midtjylland, beliggende i Rind Sogn i Herning Kommune, er en samling af gårde i Lind bys nordøstre hjørne med skel mod Kollund by, Birk by og Herning by. Gårdene ligger langs Højmosen kaldet Knudmose og har eller havde således alle jord ud i mosen. Efter byggeri af Den Midtjyske Motorvej 2003-2005 er de største gårde nedrevet, og området er stærkt forandret.

Lokaliteter i Herning Kommune
Clarence Goodson

Clarence Edgar Goodson IV (født 17. maj 1982 i Alexandria, Virginia) er en amerikansk fodboldspiller. Han har gennem karrieren spillet for blandt andet Brøndby IF, IK Start og San Jose Earthquakes.

Landshold 
Goodson har (pr. april 2018) spillet 46 kampe og scoret 5 mål for USA's landshold. Han fik sin debut den 19. januar 2008 i en kamp imod .

Eksterne links 

 

Fodboldspillere fra USA
Deltagere ved verdensmesterskabet i fodbold 2010
Fodboldspillere fra Brøndby IF
Fodboldspillere fra IK Start
Fodboldspillere fra San Jose Earthquakes
Peter Ingemann

Peter Ingemann kan referere til flere personer:

 Peter Ingemann (journalist), dansk journalist og studievært
 Peter Ingemann (musiker), dansk bassist og musiker
Svend Andresen

Svend Jørgen Gerner Andresen (20. maj 1950 på Østerbro i København) er en tidligere landsholdsspiller i fodbold (forsvarsspiller).

Svend Andresen nåede at spille 29 A-landskampe for Danmark i perioden 1970-1975. Derudover spillede han 11 U21- og en U19-landskamp. Han deltog i OL i 1972, som blev afholdt i München, hvor Danmark blev nummer 5 ud af 16 hold. Han spillede i B.1903 i perioden 1969-1976, hvor han blev dansk mester 1969, 1970 og 1976 nummer to 1972 og nummer tre 1974. Han spillede spillede mere end 60 kampe for den vesttyske klub SV Eintracht Trier 05 i 2. Bundesliga over to sæsoner 1976-1978.

Eksterne henvisninger 

 www.haslund.info – A-landsholdspillere – Svend Andresen (landsholdspiller nr. 404) 

Fodboldspillere fra Danmark
Fodboldlandsholdsspillere fra Danmark
Fodboldspillere fra B 1903
Fodboldspillere fra SV Eintracht Trier 05
Personer fra Østerbro